**Uredba o spremembah in dopolnitvah**

**Uredbe o javnem financiranju visokošolskih zavodov in drugih zavodov**

Uredba se dopolnjuje z manjkajočo vsebino in usklajuje z drugimi predpisi.

Študijska področja v Uredbi o javnem financiranju visokošolskih zavodov in drugih zavodov so določena v skladu z Uredbo o uvedbi in uporabi klasifikacijskega sistema izobraževanja in usposabljanja. Slednja je leta 2017 spremenila klasifikacije področij izobraževalnih aktivnosti (iz Klasius-P v Klasius-P-16), zato je treba 6. člen Uredbe o javnem financiranju visokošolskih zavodov in drugih zavodov temu ustrezno prilagoditi. Spremenjeni člen samo tehnično prevaja obstoječe stanje; vsebinskih sprememb (višine faktorjev ali razporeditve študijskih področij) ni.

Od leta 2018 se visokošolskim zavodom za študijsko dejavnost nakazujejo tudi sredstva za razvojni steber financiranja. Razvojni steber je tako kot temeljni steber financiranja del študijske dejavnosti, zato je logično in smiselno, da so sredstva enako del sklepa ministra in se (namensko) enako porabljajo. V Uredbi je poraba TSF sredstev že definirana, zaradi transparentnosti pa je treba določiti še (enako) porabo RSF sredstev. Tudi ta so namenjena plačam in materialnim stroškom, ni pa smiselno, da bi se, kot TSF sredstva, namenjala za odplačilo kreditov ali opremo.

15. člen uredbe je treba uskladiti z določbo 72.č oziroma 72.e člena Zakona o visokem šolstvu, ki določa(ta), da se pri zmanjšanju študijske dejavnosti upoštevata prejšnji dve leti pogodbenega obdobja – to je tretje in četrto leto predhodnega obdobja v prvem letu (tekočega) pogodbenega obdobja ter prvo in drugo leto pogodbenega obdobja v tretjem letu (tega istega) pogodbenega obdobja.

Na podlagi 75. člena Zakona o visokem šolstvu (Uradni list RS št. 32/12 – uradno prečiščeno besedilo, 42/12 – ZUJF, 57/12 – ZPCP-2D, 109/12, 85/14, 75/16, 61/17 – ZUPŠ in 65/17) izdaja Vlada Republike Slovenije

**Uredbo spremembah in dopolnitvah**

**Uredbe o javnem financiranju visokošolskih zavodov in drugih zavodov**

1. **člen**

V Uredbi o javnem financiranju visokošolskih zavodov in drugih zavodov (Uradni list RS, št. 35/17) se v 6. členu prvi odstavek spremeni tako, da se glasi:

»(1) Študijski programi po študijskih področjih v skladu s KLASIUS-P-16 se združujejo v sedem študijskih skupin z naslednjimi faktorji:

| Študijska skupina | Faktor skupine | Študijska področja |
| --- | --- | --- |
| 1 | 1,00 | 03 družbene vede, novinarstvo in informacijska znanost  04 poslovne in upravne vede, pravo |
| 2 | 1,75 | 01 izobraževalna znanost in izobraževanje učiteljev  02 umetnost in humanistika – brez podpodročja 021 umetnost  09 zdravstvo in socialna varnost – podpodročja:  0914 medicinska diagnostična in terapevtska tehnologija  0915 terapija in rehabilitacija  0917 tradicionalna in dopolnilna medicina in terapija  0919 zdravstvo, drugo  092 socialna varnost  098 interdisciplinarne izobraževalne aktivnosti/izidi  10 transport, varnost, gostinstvo in turizem, osebne storitve |
| 3 | 2,50 | 02 umetnost in humanistika –podpodročje 021 umetnost, VS študijski  programi  06 informacijske in komunikacijske tehnologije  07 tehnika, proizvodne tehnologije in gradbeništvo – brez podpodročja  0711 kemijsko inženirstvo in procesi  09 zdravstvo in socialna varnost – podpodročje 0913 zdravstvena  nega in babištvo |
| 4 | 3,30 | 05 naravoslovje, matematika in statistika – brez podpodročja 053 vede  o neživi naravi  08 kmetijstvo, gozdarstvo, ribištvo in veterinarstvo – brez podpodročja  084 veterinarstvo |
| 5 | 3,50 | 05 naravoslovje, matematika in statistika – podpodročje 053 vede o  neživi naravi  07 tehnika, proizvodne tehnologije in gradbeništvo – podpodročje  0711 kemijsko inženirstvo in procesi  09 zdravstvo in socialna varnost – podpodročje 0916 farmacija |
| 6 | 4,50 | 08 kmetijstvo, gozdarstvo, ribištvo in veterinarstvo – podpodročje  084 veterinarstvo  09 zdravstvo in socialna varnost – podpodročji:  0911 zobozdravstvo  0912 medicina |
| 7 | 6,65 | 02 umetnost in humanistika –podpodročje 021 umetnost, brez VS  študijskih programov |

«.

1. **člen**

Za 13. členom se dodajo novo 2.a podpoglavje in nova 13.a in 13.b člen, ki se glasijo:

**»2.a Določanje sredstev RSF**

**13.a člen**

**(rok in način določitve sredstev RSF)**

Sredstva visokošolskega zavoda za razvojni steber financiranja (v nadaljnjem besedilu: RSF sredstva) so predmet pogajanj in se določijo v prvem letu pogodbenega obdobja s sklepom ministra iz 2. člena te uredbe.

**13.b člen**

**(namen porabe sredstev RSF)**

RSF sredstva lahko visokošolski zavodi namenijo za:

* plače in druge izdatke za zaposlene,
* prispevke delodajalca za socialno varnost,
* izdatke za blago in storitve.«.

1. **člen**

V četrtem odstavku 15. člena se napovedni stavek spremeni tako, da se glasi:

»Zmanjšanje sredstev f-TSF-Z iz tretje alineje prvega odstavka tega člena se ugotavlja v prvem in tretjem letu pogodbenega obdobja, in znaša:«.

Peti odstavek se spremeni tako, da se glasi:

»(5) Pri ugotavljanju zmanjšanja iz prejšnjega odstavka se pri kazalniku študenti za koledarsko leto n upošteva razlika števila študentov visokošolskega zavoda na dan 30. oktobra študijskega leta n-2/n-1 glede na študijsko leto n-1/n. Pri kazalniku diplomanti se v koledarskem letu n upošteva razlika števila diplomantov visokošolskega zavoda v koledarskem letu n-2 in glede na koledarsko leto n-1.«.

1. **člen**

Ta uredba začne veljati naslednji dan po objavi v Uradnem listu Republike Slovenije.

Št. 007-218/2018/1

Ljubljana, dne

EVA 2018-3330-0049

Vlada Republike Slovenije

Marjan Šarec l.r.

predsednik

**Členi Uredbe o javnem financiranju visokošolskih zavodov in drugih zavodov (Uradni list RS, št. 35/17), ki se spreminjajo:**

6. člen

(študijske skupine in faktorji)

(1) Študijski programi po študijskih področjih v skladu s KLASIUS-P se združujejo v sedem študijskih skupin z naslednjimi faktorji:

1.      (31) družbene vede, (32) novinarstvo in obveščanje, (34) poslovne in upravne vede ter (38) pravne vede: f(1) = 1,0;

2.      (14) izobraževalne vede in izobraževanje učiteljev, (22) humanistika, (72) zdravstvo, podpodročja 720 – zdravstvo (podrobneje neopredeljeno), 725 – zdravstvena tehnologija in 726 – terapija in rehabilitacija, (76) socialno delo, (81) osebne storitve, (84) transportne storitve in (86) varovanje: f(2) = 1,75;

3.      (21) umetnost – visokošolski strokovni študijski programi, (48) računalništvo, (52) tehnika, brez podpodročja 524 – kemijska tehnologija in procesno inženirstvo, (54) proizvodne tehnologije, (58) arhitektura, urbanizem in gradbeništvo, (72) zdravstvo, podpodročje 723 – zdravstvena nega in oskrba ter (85) varstvo okolja: f(3) = 2,50;

4.      (42) vede o živi naravi, (46) matematika in statistika, (62) kmetijstvo, gozdarstvo, ribištvo: f(4) = 3,30;

5.      (44) fizikalne in kemijske vede, (52) tehnika, podpodročje 524 – kemijska tehnologija in procesno inženirstvo ter (72) zdravstvo, podpodročje 727 – farmacija in lekarništvo: f(5) = 3,50;

6.      (64) veterinarstvo in (72) zdravstvo, podpodročji 721 – medicina in 724 – zobozdravstvo: f(6) = 4,50;

7.      (21) umetnost – univerzitetni, magistrski in doktorski študijski programi: f(7) = 6,65.

(2) Faktor študijske skupine f(s) izraža razmerje med sredstvi, namenjenimi za izvedbo študija v študijski skupini, v primerjavi s prvo študijsko skupino.

15. člen

(zmanjšanje sredstev f-TSF-Z)

(1) Visokošolskemu zavodu se sredstva za f-TSF-Z zmanjšajo, če:

-        ne more več zagotoviti izvajanja ali ne izvaja študijske dejavnosti v dogovorjenem obsegu,

-        mu preneha akreditacija ali podeljena koncesija za posamezni študijski program,

-        se mu zmanjša študijska dejavnost, merjena s kazalnikoma iz prve in druge alineje prvega odstavka 5. člena te uredbe.

(2) Izvajanje študijske dejavnosti v dogovorjenem obsegu iz prve alineje prejšnjega odstavka se v skladu z drugim odstavkom 72.g člena Zakona o visokem šolstvu opredeli v pogodbi o financiranju študijske dejavnosti, in sicer v okviru pogajanj.

(3) Zmanjšanje sredstev f-TSF-Z iz druge alineje prvega odstavka tega člena se določi ob upoštevanju števila študentov študijskega programa, ki mu je prenehala akreditacija ali podeljena koncesija, pomnoženega z vrednostjo (ceno) šolnine na letnik.

(4) Zmanjšanje sredstev f-TSF-Z iz tretje alineje prvega odstavka tega člena se ugotavlja vsaki dve leti, to je v drugem in četrtem letu pogodbenega obdobja, in znaša:

-        1 % za vsakega od kazalnikov, za katerega se vrednost kazalnika zmanjša za več kot 10 %,

-        2 % za vsakega od kazalnikov, za katerega se vrednost kazalnika zmanjša za več kot 15 %,

-        5 % za vsakega od kazalnikov, za katerega se vrednost kazalnika zmanjša za več kot 20 %.

(5) Za koledarsko leto n se pri kazalniku študenti povprečje števila študentov visokošolskega zavoda na dan 30. oktobra v študijskih letih n-4/n-3 in n-3/n-2 primerja s povprečjem števila študentov na dan 30. oktobra v študijskih letih n-3/n-2 in n-2/n-1. Pri kazalniku diplomanti pa se v koledarskem letu n povprečje števila diplomantov visokošolskega zavoda v koledarskih letih n-4 in n-3 primerja s povprečjem števila diplomantov visokošolskega zavoda v koledarskih letih n-3 in n-2.